Najbolji srpski mid lejner Aljoša "Milica" Kovandžić će nastaviti karijeru u redovima slavnog španskog tima Vodafone Giants.Spain, potvrđeno je danas na Tviteru organizacije.

Twitter, Giants Gaming

Milica će igrati za tim za koji je prošle godine igrao top lejner Pavle "Yoppa" Kostić, koji je sa ekipom stigao do finala španske lige prošle sezone, ali ih je tamo zaustavio moćni MAD Lions. Yoppa nije obnovio ugovor sa timom, a evo i kako će izgledati petorka Giantsa u narednoj sezoni:

Top lane - Antonino "Th3Antonino" Espinosa

Jungle - Ivan "Razork" Marin

Mid lane - Aljoša "Milica" Kovandžić

AD Carry - Petr "Denyk" Haramach

Support - Salvador "BySa" Guerrero

Nakon što je predvodio najbolji LoL tim sa ovih prostora do pet titula FCS i EBL lige, Milica odlazi u Tursku gde je prošle sezone nastupao za Buraspor Esports, ali sa njima nije produžio ugovor. Iako po mnogima LCS talenat, Aljoša nije uspeo da se izbori za mesto u nekom od 10 elitnih timova, ali je zato izborio mesto u startnoj postavi u drugoplasiranoj ekipi u najjačoj regionalnoj evropskoj LoL ligi, što je izuzetan uspeh.

Podsetimo, upravo iz nje je mladi Slovenac Tim "Nemesis" Lipovšek došao direktno u Fnatic. On je prošle sezone sa ekipom MAD Lions osvojio EU Masters i špansku ligu, što je bilo dovoljno da mu obezbedi mesto u aktuelnom vicešampionu sveta. Sada je na Milici da pokaže svoj talenat u ligi koja je u centru pažnje evropskih skauta.